મોનસૂન મારી ફેવરિટ સીઝન છે. જ્યારે પણ વરસાદ આવે ત્યારે હું ફ્રેશ ફીલ કરું છું. ‘ટિપ ટિપ બરસા પાની, પાની ને આગ લગાઈ..' મારું ફેવરિટ સોંગ છે. બાળપણમાં આ સોંગ પર હું ખૂબ ડાન્સ કરતી હતી. વરસાદ સાથે જોડાયેલી મારી યાદગાર મોમેન્ટની વાત છે તો મેં જુહુની જમના બાઈ નરસી સ્કૂલમાં સ્ટડી કર્યો છે. અમારી સ્કૂલની પાસે વરસાદની સીઝનમાં સૌથી પહેલાં પાણી ભરાઈ જતું હતું. ખૂબ વરસાદ પડે કે તરત જ સ્કૂલની આસપાસ પાણી ભરાઈ જતું હતું અને રજા જાહેર થઈ જતી હતી. સ્કૂલ ડેઝમાં રેઇની સીઝનમાં રજાની અલગ જ મજા છે. અનેક વખત અમે સ્કૂલથી પાછા ફરતી વખતે પલળી જતા હતા. હવે મોનસૂનની સીઝનમાં પૂલ સાઇડ પર બેસવું ગમે છે. જોકે, હવે પહેલાંની જેમ પલળવાની તક મળતી નથી.